
ЧРЕЗ     ПРЕДСЕДАТЕЛЯ НА
               ОБЩИНСКИ СЪВЕТ
               РАДОМИР

ДО         ОБЩИНСКИ СЪВЕТ
               РАДОМИР


ДОКЛАДНА   ЗАПИСКА
ОТ
КИРИЛ СТОЕВ – КМЕТ НА ОБЩИНА РАДОМИР

ОТНОСНО:  Сключване на предварителен договор с „ИНТЕР ТРАНС 99“ ЕООД в изпълнение на Решение № 237 по Протокол № 14 от 24.09.2024 г. на Общински съвет – Радомир, потвърдено с Решение №263 по Протокол №16 от  29.10.2024г
НА ОСНОВАНИЕ:  На основание чл. 21, ал. 1, т. 8 и т. 24 от ЗМСМА и по повод Заявление вх.№АО-48-00-252 от 12.02.2025г., подадено от „ИНТЕР ТРАНС 99“ ЕООД.
        

       УВАЖАЕМИ ГОСПОДИН КИРИЛОВ,
       УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Решение № 237 по Протокол № 14 от 24.09.2024 г., потвърдено с Решение №263 по Протокол №16 от  29.10.2024г Общински съвет - Радомир даде предварително съгласие за учредяване на възмездно право на строеж в полза на „ИНТЕР ТРАНС 99“ ЕООД за изграждане на фотоволтаична електроцентрала (ФтЕЦ) с индикативна инсталирана мощност от 100 MW, както и на прилежащата  техническа инфраструктура за присъединяване на ФтЕЦ към електропреносната мрежа високо напрежение, без търг или конкурс на основание чл. 62, ал. 2 от Закона за енергетиката (ЗЕ), вр. чл. 37, ал. 4, вр. 4 от Закона за общинската собственост (ЗОС) върху ПОЗЕМЛЕН ИМОТ с идентификатор № 61577.31.1, област Перник, община Радомир, гр. Радомир, м. ГОЛО БЪРДО, вид собств. Общинска частна, вид територия Земеделска, НТП Скали, площ 1288097 кв. м, стар номер 031001, Заповед за одобрение на КККР № РД-18-75/10.11.2015 г. на ИЗПЪЛНИТЕЛЕН ДИРЕКТОР НА АГКК.
	В хода на консултациите по изготвяне на проект на предварителен договор за учредяване на право на строеж дружеството предложи включване на клаузи, които ангажират съдържанието на един бъдещ окончателен договор за учредяване на право на строеж и са свързани с поемане на отговорност от страна на Учредителя за разпореждане с имоти общинска собственост. Предложеното от Инвеститорът съдържание предвижда уреждане на въпроси, които обичайно се регламентират в окончателен договор за учредяване на право на строеж.
	Предложенията са, както следва:
1. Учредителят се задължава да учреди с окончателния договор в полза на Приемателя право на строеж за срок от 50 (петдесет) години.
2. Гаранцията за изпълнение на задълженията на Приемателя по предварителния договора е под формата на депозит или банкова гаранция в размер на 5 000 (пет хиляди) лева за всеки мегават (MW) мощност от посочената индикативна мощност (100 MW) на бъдещия енергиен обект или общо сумата в размер на 500 000 лв. (петстотин хиляди). Срокът на валидност на банковата гаранция е 24  (двадесет и четири) месеца.
3. Страните се задължават да сключат окончателен договор за учредяване правото на строеж в срок до  30 дни от кумулативното настъпване на следните условия: 
3.1.	Влизане в сила на подробни устройствени планове за Имота, в които се предвижда изграждане на фотоволтаична електроцентрала (ФтЕЦ), електрическа подстанция, индустриална система за съхранение на електроенергия, както и прилежаща техническа инфраструктура, включително за присъединяване на ФтЕЦ към електропреносната мрежа високо напрежение; 
3.2.	Промяна на предназначението на имотите обект на инвестиционното намерение за неземеделски нужди.
3.3. Влизане в сила на решения на Общински съвет – Радомир, с които се дава съгласие за учредяване на правото на строеж в полза на Приемателя и се одобрява оценката по т. 2.1. по-горе.
	4. Сроковете на предварителните съгласия по предварителния договор започват да текат след влизане в сила на решението на Общински съвет – Радомир за допускане на изработване на подробен устройствен план.
	5. Страните се споразумяват, че след при сключване на окончателен договор за учредяване на право на строеж върху ПОЗЕМЛЕН ИМОТ 61577.31.1, област Перник, община Радомир, гр. Радомир, м. ГОЛО БЪРДО за осъществяване на инвестиционното намерение в същият ще се предвиди клауза със задължение за Приемателя в съответствие с ангажимента, обективиран в изх.№009 от 26.09.2024г. към Общински съвет Радомир и разгледан на сесия 24.09.2024 г. на Общински съвет – Радомир, приет с Решение № 237 по Протокол № 14 от потвърдено с Решение №263 по Протокол №16 от  29.10.2024г. на Общински съвет – Радомир, а именно:
	5.1.	Приемателят да изпълнява ежегоден финансов ангажимент към Община Радомир в размер на 540 000  (петстотин и четиридесет хиляди) лева.
	5.2.	Ежегодният финансов ангажимент ще бъде дължим до 30.01 на годината, следваща годината на кумулативното настъпване на следните обстоятелства: изграждане на фотоволтаичната електроцентрала (ФтЕЦ) с индикативна инсталирана мощност от 100 MW, индустриална система за съхранение на електроенергия, както и на прилежащата  техническа инфраструктура за присъединяване на ФтЕЦ към електропреносната мрежа високо напрежение и въвеждането и в експлоатация.

	Поради посоченото и на основание чл. 21, ал. 1, т. 8 и т. 24 от ЗМСМА, предлагам Общински съвет – Радомир,  да обсъди предложения проект на  предварителен договор с „ИНТЕР ТРАНС 99“ ЕООД  в изпълнение на Решение № 237 по Протокол № 14 от 24.09.2024 г. на Общински съвет – Радомир, потвърдено с Решение №263 по Протокол №16 от  29.10.2024г и да приеме следното

РЕШЕНИЕ:

1. Общински съвет – Радомир одобрява ПРОЕКТ НА  ПРЕДВАРИТЕЛЕН ДОГОВОР, с „ИНТЕР ТРАНС 99“ ЕООД за учредяване на възмездно право на строеж за изграждане на фотоволтаична електроцентрала (ФтЕЦ) с индикативна инсталирана мощност от 100 MW, както и на прилежащата  техническа инфраструктура за присъединяване на ФтЕЦ към електропреносната мрежа високо напрежение, без търг или конкурс на основание чл. 62, ал. 2 от Закона за енергетиката (ЗЕ), вр. чл. 37, ал. 4, вр. 4 от Закона за общинската собственост (ЗОС) върху ПОЗЕМЛЕН ИМОТ с идентификатор № 61577.31.1, област Перник, община Радомир, гр. Радомир, м. ГОЛО БЪРДО, вид собств. Общинска частна, вид територия Земеделска, НТП Скали, площ 1288097 кв. м, стар номер 031001, Заповед за одобрение на КККР № РД-18-75/10.11.2015 г. на ИЗПЪЛНИТЕЛЕН ДИРЕКТОР НА АГКК, СЪГЛАСНО ПРИЛОЖЕНИЕ 1, със следните особени клаузи в съдържанието:
1.1.  Учредителят се задължава да учреди с окончателния договор в полза на Приемателя право на строеж за срок от 50 (петдесет) години.
1.2.  Гаранцията за изпълнение на задълженията на Приемателя по предварителния договора е под формата на депозит или банкова гаранция в размер на 5 000 (пет хиляди) лева за всеки мегават (MW) мощност от посочената индикативна мощност (100 MW) на бъдещия енергиен обект или общо сумата в размер на 500 000 лв. (петстотин хиляди). Срокът на валидност на банковата гаранция е 24  (двадесет и четири) месеца.
1.3.  Страните се задължават да сключат окончателен договор за учредяване правото на строеж в срок до  30 дни от кумулативното настъпване на следните условия: 	1.3.1. Влизане в сила на подробни устройствени планове за Имота, в които се предвижда изграждане на фотоволтаична електроцентрала (ФтЕЦ), електрическа подстанция, индустриална система за съхранение на електроенергия, както и прилежаща техническа инфраструктура, включително за присъединяване на ФтЕЦ към електропреносната мрежа високо напрежение; 
1.3.2. Промяна на предназначението на имотите обект на инвестиционното намерение за неземеделски нужди.
1.3.3. Влизане в сила на решения на Общински съвет – Радомир, с които се дава съгласие за учредяване на правото на строеж в полза на Приемателя и се одобрява пазарната оценка, изготвена от лицензиран оценител, отговарящ на изискванията на Закона за независимите оценители. 
1.4.  Сроковете на предварителните съгласия по предварителния договор започват да текат след влизане в сила на решението на Общински съвет – Радомир за допускане на изработване на подробен устройствен план.
1.5. Страните се споразумяват, че след при сключване на окончателен договор за учредяване на право на строеж върху ПОЗЕМЛЕН ИМОТ 61577.31.1, област Перник, община Радомир, гр. Радомир, м. ГОЛО БЪРДО за осъществяване на инвестиционното намерение в същият ще се предвиди клауза със задължение за Приемателя в съответствие с ангажимента, обективиран в изх.№009 от 26.09.2024г. към Общински съвет Радомир и разгледан на сесия 24.09.2024 г. на Общински съвет – Радомир, приет с Решение № 237 по Протокол № 14 от потвърдено с Решение №263 по Протокол №16 от  29.10.2024г. на Общински съвет – Радомир, а именно:
1.5.1. Приемателят да изпълнява ежегоден финансов ангажимент към Община Радомир в размер на 540 000  (петстотин и четиридесет хиляди) лева.
1.5.2. Ежегодният финансов ангажимент ще бъде дължим до 30.01 на годината, следваща годината на кумулативното настъпване на следните обстоятелства: изграждане на фотоволтаичната електроцентрала (ФтЕЦ) с индикативна инсталирана мощност от 100 MW, индустриална система за съхранение на електроенергия, както и на прилежащата  техническа инфраструктура за присъединяване на ФтЕЦ към електропреносната мрежа високо напрежение и въвеждането и в експлоатация.

2. Възлага на Кмета на Община Радомир да подпише предварителен договор с „ИНТЕР ТРАНС 99“ ЕООД за учредяване на възмездно право на строеж с одобрения текст, Приложение 1.
[bookmark: _GoBack]	ПРИЛОЖЕНИЕ 1:  Проект на  предварителен договор с „ИНТЕР ТРАНС 99“ ЕООД за учредяване на възмездно право на строеж за изграждане на фотоволтаична електроцентрала (ФтЕЦ) върху ПОЗЕМЛЕН ИМОТ с идентификатор № 61577.31.1, област Перник, община Радомир, гр. Радомир, м. ГОЛО БЪРДО.


ВНОСИТЕЛ,
КИРИЛ СТОЕВ
КМЕТ НА ОБЩИНА РАДОМИР


Съгласувал:
Гергана Здравкова, заместник-кмет
Румен Янев, главен експерт, отдел ЗЕГ
С/И: Ива Крумова, ю.к 

